User:Enzo Finger/sandbox

“Krigen” i Drøbak og Frogn
Frogn ble sterkt påvirket av krigen og her bør nevnes:

Første falne allerede før 9.4.1940
Sin første falne fra Frogn hadde imidlertid allerede funnet sted i Horten året før. I forbindelse med mobiliseringen etter krigens start i september omkom en frogning i en ulykke på nøytralitetsvakt.

Oscarsborg redder Kongehuset, Regjeringen og Stortinget
Mest kjent er Drøbak for den enestående innsatsen til Oscarsborg festning 9. april 1940.

Under ledelse av Oberst Birger Eriksen senket festningen den tyske krysseren «Blücher» og forsinket dermed tyske styrker i å innta landets hovedstad og dette hindret at landets konstitusjonelle og politiske ledelse kom under tysk kontroll. Kongefamilien, regjeringen og storting ble dermed i stand til å organisere og lede den norske kampen mot nazi-regimet.

Innsatsen til Oberst Eriksen og hans menn på Oscarsborg denne aprildagen, er i ettertid blitt karakterisert som “... den viktigste innsatsen som noen norsk militær avdeling noensinne har ytet...” og står dermed i en særstilling i norsk krigshistorie.

Oberst Eriksen ble etter «krigen» tildelt den høyeste norske æresbevisningen: Krigskorset og de to høyeste franske dekorasjonene: Krigskorset og Æreslegionen. Som et eksempel på betydningen til Oscarsborg festning tildelte den franske presidenten i 1948 også selve festningen to franske krigskors.

En grufull oppvåkning med sivile tap
Den andre siden av Oscarsborgs motstand var de store konsekvensene for det sivile lokalsamfunnet. Striden ble ført med de tyngste våpnene som da fantes: kanoner, torpedoer og bomber. Sivilbefolkningen bråvåknet grytidlig opp til en intens stridslarm og at granater slo tilfeldig ned mange steder og det oppsto en del branner. Noen sto i sine egne hjem og så på hva som skjedde, mens andre flyktet i panikk. Slik fikk Frogn virkelig føle krigen med 3 falne: en middelaldrende kvinne på Gylte og en ung kvinne og en eldre mann i Drøbak.

Den store tyske krysseren «Blücher» kantret og drev brennende nordover, mens hundrevis av tyskere prøvde desperat å overleve i det iskalde vannet – flere hundre druknet.

Ute på fjorden beskjøt de retirerende tyske marinefartøyene på sivile norske skip i Drøbakssundet, og 2 sivile sjøfolk omkom da lasteskipet «MS Sørland» ble senket utenfor Skiphelle. De 2 mennene ligger fortsatt begravet i sjøen like utenfor steinhuset til familien Salvesen.

For å tvinge Oscarsborg til å overgi seg, gjennomførte tyskerne beskytning av festningen med sine største skipskanoner fra lang avstand og etter hvert ble Oscarsborg også utsatt for et intenst bombeangrep. Mange hadde familie og venner som tjenestegjorde på festningen og det var lenge stor usikkerhet knyttet til deres skjebne.

I luften kom det mange ukjente krigsfly inn fjorden og det ble skutt fra norsk luftvern på fastlandet på Drøbaksiden og på Håøya. Det var også luftkamper over Frogn og fly ble skutt ned, bla. den første nedskytningen i norsk luftkamps historie. 2 tyskere omkom og ligger fortsatt begravet i myra ved Fuglesang gård på Knardal i Nordre Frogn.

Utover dagen den 9. april ble det gjennomført en omfattende evakuering av sivile bort fra Drøbak. Folk flyktet og der var stor usikkerhet med mange rykter.

Mange var redde og fikk tilværelsen endret radikalt.

Store tyske tap
Innsatsen til Oscarsborg festning 9.4.1940 er allerede nevnt, men vi skal ikke glemme i denne sammenhengen at hundrevis av tyskere ble drept som en direkte effekt av festningens innsats. Tallet på omkomne er usikkert, men anslås til ca. 750 mann.

I dagene etter 9. april drev vrakgods i land på strendene i Drøbakssundet. Ekstra ille var de mange likene som drev i land eller ble hentet opp av sjøen av lokale fiskere.

Det tyske overfallet gir lokale falne

I tiden april til juni 1940 kjempet norske styrker med alliert hjelp en forbitret kamp mot den tyske overmakten. Etter hvert kom det meldinger tilbake til Frogn om at 4 lokale innbyggere hadde mistet livet i kamper med tyskerne andre steder i Norge.

Minnesmerke er utformet som et symbolisert ark. Men et ark som har gått i stykker og som har blitt nøysommelig reparert. Symbolikken antyder at dette minnesmerke både erstatter en tidligere mangelfull minnesplakett samt at den samler flere andre minnesplaketter på et sted. ”Reparasjonen” er utført iht til gammel skikk med klammer og med gull. (Kintsugi (eller kintsukuroi) er en japansk metode for reparasjon av knust keramikk med et spesielt lakk blandet med gull, sølv eller platina. Filosofien bak teknikken er å gjenkjenne objektets historie og synlig innlemme reparasjonen i det nye stykket i stedet for å skjule det. Prosessen resulterer vanligvis i noe som blir vakrere enn originalen.)

Tale av ordfører Odd Haktor Slåke – 7.6.2018
Ladies and gentlemen, honored special guests: Please excuse me for doing my speach in Norwegian. This is for the best for everyone, especially me!

Kjære alle sammen, velkommen!

Og spesielt til dere pårørende og inviterte æresgjester.

Takk for at dere kom og bidrar til at vi får en verdig åpning av den nye minnelunden med det nye minnesmerket over falne.

Den Andre Verdenskrig, eller krigen som vi sier i daglig tale, var ekstrem en hendelse eller rettere sagt en global mørketid. Det var den mest altomfattende konflikten i verdens-historien med mer enn 100 millioner soldater. I en tilstand av total krig hadde de største stridende nasjonene plassert alle økonomiske, militære, industrielle og vitenskapelige ressurser tilgjengelig for krigsinnsatsen, og skillet mellom sivile og militære ressurser forsvant. Konflikten var preget av hendelser som involverte massedød av sivile, inkludert holocaust, strategisk bombing og det eneste tilfellet av atomvåpen brukt i krig. Resultatet var enorme ødeleggelser og lidelser, med i overkant av 70 millioner drepte. 25 millioner var militære og rundt 47 millioner var sivile som ble drept i kamphandlinger, sykdommer, sult, massakrer, bombing og overlagt folkemord.

Disse mørke årene for landet vårt inkluderte ensretting og nazifisering av samfunnet, overgrep, drap, henrettelser, tortur, etnisk rensing, slavearbeid, fengsling, dødsleirer, knapphet på ressurser og rasjonering, sabotasje, krigsfanger, flyktninger til Sverige og Storbritannia, nedbrenning og tvangsevakuering av Finnmark og Nord-Troms, samt krigshandlinger på norsk jordterritorium til lands, i luften og til sjøs.

Denne krigen brakte frem det verste og det beste i oss.

En av de viktigste kampene under krigen skjedde 9. april 1940 i sundet bak meg. Da hindret norske militære styrker på Oscarsborg festning tyskerne fra å ta til fange Kongehuset, Regjeringen og Stortinget. Dette er av historikere betegnet som den viktigste norske krigshandlingen som en norsk militær avdeling noen gang har utført. Dette ga grunnlag for det største norske bidraget til den allierte krigføringen gjennom at den norske handelsflåten deltok på alliert side. De norske sjøfolkene drev med store tap den norske ute- og hjemmeflåten. Gjennom sin innsats bidro de på alle verdenshav til den allierte krigføringen, samtidig som den norske hjemmeflåten ga et stort bidrag til å holde den norske befolkningen med mat og andre livsnødvendigheter.

Den anerkjente nederlandske historikeren Ian Buruma s skriver i boken ”År null – en fortelling om 1945” at verden i 1945 lå i knas. Så stor effekt hadde denne konflikten. 1945 var også året for seiersfest, hevn og håp.

Selv 75 år senere blir vi på en måte aldri helt ferdig med krigen. Hvert år utgis et tosifret antall nye bøker om krigen, og det lages filmer og TV-programmer.

Den Annen Verdenskrig hadde stor påvirkning på Frogn. Alle hadde opplevelser på individuelt nivå. Kollektivt hadde lokalsamfunnet mange ofre som det nye minnesmerket viser og mange sterke opplevelser som det tok lang tid å komme over. Sammenfattet var «krigen» den største hendelsen på lokalt, nasjonalt og globalt nivå som vi noensinne hadde og har opplevd.

Selv om Norge både før og etter har vært involvert i kriger, så vil jeg påstå at finnes det bare en krig i Norge. Den er Norges viktigste felles referansepunkt og landet vårt, slik vi nå kjenner det, ble bygget etter krigen.

Jeg skal ikke her gå nærmere inn på krigen som sådann, vi har alle et forhold til den. Enten gjennom det vi har hørt og lest, og for enkelte også hva de har selv opplevde på kropp og sjel.

Uansett så er krigen noe som vi skal og må minnes.

Vi har et ansvar for de som var før oss og de som kommer etter oss til å bruke og ta vare på fortidens spor – og til å legge til våre egne. Dette ut fra respekt fra tidligere generasjoner og med omtanke for dem som kommer etter, og de er en del av vår kollektive hukommelse. Slik at vi eller senere generasjoner aldri skal glemme – og forhåpentlig lære. Denne kulturarven er vegviseren med referansepunkter til fortiden og mot en ukjent fremtid. Gjennom at kulturarven forteller om utviklingen og hendelser i samfunnet frem til i dag, er den også med på å prege beslutninger for fremtiden. Nåtiden har derfor et klart ansvar for kulturarven fordi den gir oss og våre etterkommere identitet og selvforståelse.

Hver tid har sine behov for å skape spor inn i fremtiden. Minnesmerker er altså tilsiktede fysiske spor fra fortiden til fremtiden.

Minnesmerker ble i tidligere tider ofte reist til minne om ærerike seire i krig, som Triumfbuen i Paris og Nelsonsøylen i London. Etter første verdenskrig ble imidlertid minnesmerkene i større grad reist til minne om døde og sårede i krig, altså ofrene.

Av tradisjon er norske krigsminnesmerker ikke prangende eller dominerende. De roper ikke på oss, men står der i all sin enkelthet. Denne enkeltheten står i sterk kontrast til de høydramatiske og tragiske hendelser de skal minne om. I vårt fredfulle hjørne av verden, preget av materiell overflod, er det meget vanskelig å forestille seg de forholdene og handlinger som vi vil at vi og kommende generasjoner ikke skal glemme.

I dag har vi fokus på det nye minnesmerket over falne i og fra Frogn, og dette minnesmerket har en meget spesiell forhistorie.

I 2011 gjorde lokalhistoriker Torstein Aamodt og major Jon-Ivar Paulsen kommunen kjent med to viktige forhold angående minnesmerkene over falne i kommunen. Det ene var at det var en del feil på de daværende minnesmerkene. Men langt viktigere var det at det manglet en rekke navn som skulle vært ført opp som falne. Totalt hadde kommunen ført opp 22 navn, men ble det ført bevis for at så mange som 28 falne manglet.

Reaksjonene til pårørende, lokalbefolkningen og det politiske miljøet startet med vantro og gikk deretter over i en sterk harme over denne grove uretten. Jeg vil i denne talen ikke gå inn på årsakene til at falne ble uteglemt, men vil på vegne av Frogn kommune både beklage og be om unnskyldning for at dette skjedde.

I det politiske miljøet gikk harmen over i handlekraft og et samlet kommunestyre vedtok i 2012 å etablere et prosjekt for å realisere en ny minnelund med et nytt minnesmerket for falne fra krigen i og fra nåværende Frogn kommune. Videre bestemte kommunestyret at den nye minnelunden skulle være i Badeparken som er indrefileten i vår kommune og som også er kommunens tusenårssted. Følgende fire prinsipper er lagt til grunn for utformingen av minnelunden i Badeparken:


 * 1) Det skal etableres et nytt felles minnesmerke for alle falne i og fra nåværende Frogn kommune som skal erstatte to andre minnesmerker.
 * 2) To elementer – Eriksen-bysten og Blücher-ankeret – skal gjenbrukes der de allerede er plassert. Minnelunden skal fremstå som en egnet og verdig arena for minnesmerker med god kontakt mellom elementene. Minnelunden skal bli et aktivum for Drøbak generelt og Badeparken spesielt.
 * 3) Minnesmerket skal ha utførelse som en markant og godt synlig form som hedrer de falne på beste måte, og som på en opplagt måte inviterer de pårørende og besøkende til enkelt å finne fram. Formen skal ikke kunne la seg skjule av snø, eller la seg tråkke på. Minnesmerket skal, tross sin størrelse, være elegant og ”skjør”, med et innhold som både vekker oppmerksomhet og inviterer til kontemplasjon.
 * 4) Omkring minnesmerket skal det foretas enkle tiltak for å sikre god tilgjengelighet for alle. Det forutsettes forankring i bart fjell slik at graving og fundament unngås i de store eiketrærnes rotsystem.

Siden 2012 har en prosjektgruppe utviklet og realisert minnelunden i samsvar med det politiske mandatet. Prosjektgruppen har bestått av prosjektkoordinator Bjørn Nordvik, kultursjef Pål Mørk, landskapsarkitekt John Berg, designer Enzo Finger, lokalhistorier Terje Bråthen, arrangementskoordinator Gunvald Øyna, major Jon-Ivar Paulsen og nå dessverre avdøde Torstein Aamodt. Arbeidet har vært omfattende og krevende, og jeg vil berømme prosjektgruppen for både den store innsatsen og ikke minst de flotte resultatene gjennom Minnelunden og dette arrangementet. Tusen takk skal dere ha!

Bak meg står den nye minnelunden ferdig. Nytt er det nye minnesmerket over falne i og fra Frogn. Personene som er omtalt på minnesmerket ga sitt bidrag for en bedre fremtid. En fremtid fri for undertrykkelse, tortur, overgrep, uro, død og krig. En fremtid hvor våre verdier og fellesskap vokser, ikke forvitrer. En fremtid hvor våre barn skal oppleve den samme trygghet og velstand som vi opplever i dag. Den gode fremtiden fikk vi, men ikke de.

Minnelunden skal også bidra til at vi ikke tar demokrati, rettssikkerhet og fred for gitt. Det skal også minne oss om at vern om dette har sin pris og de som er nevnt på minnesmerket betalte den høyeste prisen for vår fremtid.

Minnelunden skal også gi rom for refleksjon og ettertanke. Vi må lytte til historien da fiender og ufred oppsøkte vårt land, og det kostet menneskers innbitte kamp og liv for å oppnå det vi har i dag. Minnelunden blir altså et fastpunkt for å se de lange linjene og sammenhengene.

Denne minnelunden her i Drøbak er helt unik i norsk sammenheng gjennom at den kombinerer markeringen av en bragd i internasjonalt format og dens ofre med de lokale ofrene.

Alt dette gjør minnelunden til et spesielt viktig kulturminne i vår lokale kulturarv.

I minnelunden er det nå tre elementer som danner et triangel som er et av de sterkeste geometriske former som vi har. I hver spiss har vi tre fysiske minnesmerker.

Det ene er bysten av oberst Birger Eriksen som var kommandant på Oscarsborg festning 9. april 1940. Den ble avduket av daværende Kong Olav V i 1975 i forbindelse med Eriksens 100-års dag. Kongen sa i sin tale om at bysten ”må stå og minne oss om hva plikttroskap og mannsmot kan utrette i farens stund, og la det mane fremtidige slekter til å huske hva som kan bli krevet hvis ufreden og ulykken først er ute for land og folk. Må inspirasjon fra denne manns gjerning bidra til å muliggjøre forholdet slik at kommende slekter ikke blir satt på lignende prøver i årene som kommer.”

Det andre elementet er Blücher-ankeret som ble hevet og plassert der på 50-årsdagen til det tyske overfallet på Norge.

Det tredje elementet er altså det nye minnesmerket over falne fra Den Andre Verdenskrig i og fra nåværende Frogn kommune. Det erstatter de andre minnesmerker i kommunen – et av dem er plassert utenfor Frogn rådhus og et annet sto tidligere på den steinen der borte.

Det nye minnesmerket kompletterer og ferdigstiller minnelunden. Det slutter sirkelen på to ting. For det første rettes en del feil. Det andre er at nå rettes en grov urett opp ved at alle falne blir tatt med. De kriteriene som anvendt for å definere falne er de samme som er anvendt andre steder i Norge, men jeg kjenner ikke til at det er noe annet sted som har en situasjon med så mange uteglemte og det gjør denne her i Frogn veldig spesiell – og viktig.

Jeg vil i denne sammenheng gi stor anerkjennelse til spesielt Torstein Aamodt for det enorme arbeidet som han utførte for å finne alle falne som skal være med.

Det gjorde vondt å vite at mange var utelatt og det gjør tilsvarende godt å vite at nå har alle falne fått sin naturlige hedersplass for ettertiden.

Det nye minnesmerket, som vi snart skal avduke, er utført i bronse som et stort ”ark” med 25 navn preget inn på hver side. For hver falne står navnet slik de ble skrevet når de døde, alder, dødsdato og dødssted. Men arket har gått i stykker og har blitt møysommelig reparert. Symbolikken i dette antyder at minnesmerket både erstatter en tidligere mangelfull minnesplakett, samt at den samler flere andre minnesplaketter på et sted. Reparasjonen er utført i henhold til en gammel skikk, kalt kintsugi, med klammer og med gull. Dette er en japansk metode for reparasjon av knust keramikk med spesiell lakk blandet med gull, sølv eller platina. Filosofien bak teknikken er å gjenkjenne objektets historie og synlig innlemme reparasjonen i det nye stykket i stedet for å skjule det. Prosessen resulterer vanligvis i noe som blir vakrere enn originalen. Dette skal vise at man har symbolsk reparert en gammel skade og vi har altså brukt vårt edleste metall, gull, som lim. Og det er brukt ekte gull, så nå er den kommunale gullbeholdningen tom.

Det nye minnesmerket skal minne oss om hva krig og ufred i sin ytterste konsekvens krever, og skal gi hver falne en riktig heder for ettertiden.

De som vi hedrer representerer et bredt spekter av befolkningen. Noen ga sitt liv ved å sette seg selv i aktiv fare gjennom å gjøre motstand mot angriperne og okkupantene, mens andre var bare på feil sted på feil tid.

Jeg vil her ikke gå inn på hver enkelt falne, men kan opplyse om at Frogn kommune har som en del av minnelunde-prosjektet vil etablere noen hjemmesider hvor alle kan finne mer informasjon om minnelunden og historien bak hvert navn. På minnesmerket vil det også stå en såkalt QR-kode som gjør det mulig å komme direkte til disse informasjonssidene på mobiltelefon. Alt dette vil bli ferdigstilt i år.

Oppsummert i tall for de femti falne på minnesmerket, så døde en person fra Frogn før overfallet på Norge i april 1940. I forbindelse med overfallet og de etterfølgende krigshandlingene i Norge frem til juni 1940, døde 9 personer i og fra Frogn. 1 person fra Frogn døde i krigshandlinger andre steder i Norge under resten av krigen. 2 personer døde i ulykker i Frogn relatert til okkupasjonen. 16 personer i og fra Frogn ble henrettet eller torturert ihjel, og så mange som 12 av disse ble henrettet her i Frogn. 1 person fra Frogn ble drept i militær alliert tjeneste utenfor Norge. 15 personer fra Frogn ble drept på norske eller allierte skip utenfor Norge og 5 personer fra Frogn ble drept på norske skip i Norge. To av de falne var brødre og to andre falne var far og sønn. Aldersmessig er de falne fra 13 til 76 år, med 2 kvinner og 48 menn. De etterlot seg totalt 39 barn, og jeg er spesielt fornøyd at noen av de pårørende som er her i dag, er barn til de falne.

I tillegg til at de betalte den ytterste prisen for vår frihet, er det dessverre mange av de falne som ikke ble gravlagt på tradisjonell måte. Dette gjelder for 17 personer. Årsaken til dette er at deres levninger ikke var tilgjengelig. Enten fordi de fikk en våt og ukjent grav, eller at deres levninger ble bevist skjult av deres drapsmenn for ettertiden. Det at en rekke falne ikke ble gravlagt på en kirkegård gjør at mange pårørende har årtier følt et ekstra savn. Det har utvilsomt også vært en tilleggsbelastning å oppleve at de heller ikke ble oppført på noe minnesmerke. Jeg gjentar derfor min uforbeholdne unnskyldning for dette kunne skje.

Som sagt innledningsvis, evner minnesmerkene i liten grad til å vise frem den høydramatiske historien til de falne. For å illustrere den prisen som disse betalte med sine liv, vil jeg la en av de falne tale til oss i dag på vegne av dem alle. Totalt henrettet tyskerne 12 personer på Håøya, det er den øya som ligger bak Oscarsborg. En av dem, var bare 18 år gammel når han ble skutt. Han hadde blitt dømt til døden for forsøk på flukt til Storbritannia. På grunn av unge alder, innvilget tyskerne han spesialbehandling. Det ene var at han fikk besøk av sin mor på dødssellen på Akershus. Møtet mellom mor og sønn er av den norske fengselspresten blitt beskrevet som svært gripende. Etter dette møtet fikk han sent på kvelden vite at benådningssøknaden var avslått og at han skulle skytes tidlig neste morgen. Han fikk da anledning til å skrive et avskjedsbrev til sin mor. Det gjorde han i form av et dikt som senere har blitt tonesatt og blitt en salme. Jeg vil nå be Fredrik Svang Jahnsen lese opp ”Sangen til Mor” som altså er en dødsdømt attenårings siste hilsen.

Det er umulig å bli grepet av deres historier om offer, tragedie og mot.

Jeg nevnte at tyskerne hadde gitt attenåringen spesialbehandling. Det ene var besøket på dødssellen og det andre var at han ikke skutt på vanlig måte med en hel eksekusjonspeletong, men med et hodeskudd mens hans dødsdømte kamerat så på før kameraten ble bindt til et tre og deretter skutt av en full eksekusjonspeletong. Dette skjedde en kilometer herfra.

Før vi nå skal avduke minnesmerket ønsker jeg å nevne de som står bak utformingen av vår nye minnesmerke: landskapsarkitekt John Berg, kunstnerne Bo Bisgaard og Enzo Finger og ikke minst kunststøperi HagelandArt i Holum ved Mandal med Eirik Børslid i spissen, som hver for seg og i samarbeid med hverandre har bidratt til  resultatet vi snart skal se. Deretter vil jeg legge på en krans fra de kommunen og hele lokalsamfunnet.

Avdukningen foretas av Hanne Kjersti Koren og Terje Bråthen. Begge er pårørende til falne på minnesmerket. Hanne er pårørende til brødrene Jan og Kjell Segelcke Koren fra Drøbak som ble henrettet av tyskerne og Terje er barnebarnet til Otto Bråthen som ble drept av en tysk mine noen hundre meter herfra. Jeg vil samtidig opplyse om at uten deres store innsats hadde kommunen ikke invitere dere pårørende. Dere to fant pårørende til samtlige falne - tusen takk skal dere ha!

Før avdukningen vil jeg lyse fred over de falnes minne.

Takk for oppmerksomheten!

Anders Kristian Andersen
Navn: 	Anders Kristian Andersen

Fødselsdato: 	 02.01.1907

Fødested: 	 Frogn, vokste opp på Gylte i Frogn og bodde i Drøbak

Foreldre: 	 Fraktemann Adolf Kristian Andersen, f. i Drøbak 22.3.1878, d. 3.10.1947 og Haldis Louise Hansen f. på Nesodden 3.11.1978, d. 8.5.1947. Bodde på Gylte i Frogn

Utdannelse: 	 Skipstømmermann. Møbelsnekker og båtbygger

Sivilstand: 	 Ugift

Barn: 	 Ingen

Beskrivelse av død: 	 Krigsseiler og døde i en ulykke ombord på M/S Besholt i utenriksfart i Stillehavet på Amerikas vestkyst, på vei fra Los Angeles (San Pedro) til San Francisco i California, USA Dødsdato 	 30.05.1941 Mellom Los Angeles og San Francisco i Stillehavet

Alder ved død: 	 34

Olaf Andersen
Navn: 	Olaf Andersen

Fødselsdato: 	 11.07.1917

Fødested: 	 Hisøy utenfor Arendal

Foreldre 	 Styrmann Anders Andersen, f. i Hisøy 20.9.1882, d. 29.1.1929, og Olga Sandstrøm, f. 15.7.1887 i Lyngør

Utdannelse 	 Kvartermester. Mekaniker, og gjennomgikk flyskole og handelsskole.

Sivilstand 	 Ugift

Barn 	 Ingen

Beskrivelse av død 	 Motstandsmann arrestert av Krigsmarine i rom sjø 28. juli 1941 om bord i seilbåten «Good Hope» og fengslet til han ble skutt sammen med 3 kamerater på Håøya, 16. mars 1942, etter dødsdom for fluktforsøk til England

Dødsdato 	 16.03.1942 På Håøya i Frogn. Funnet 8.6.1945, bisatt i Oslo 14.6.1945 og urnen gravlagt i Hisøy.

Alder ved død 	 24

Arne Austeen
Navn: 	 Arne Austeen

Fødselsdato: 	 1.7.1911

Fødested: 	 Stokke i Vestfold. Har familie i Frogn, hvor moren bodde i Frogn og svogeren var ordfører i Frogn i 1945

Foreldre: 	 Driftsleder Johan Austeen, f. i Brunlanes 21.8.1863 og Ragnhild Støkken, f. i Ås 28.8.1874. Moren bodde i Frogn ved krigens slutt

Utdannelse: 	 Maskiningeniør og jagerflyver. Major i Det Norske Flyvåpen. Gikk hærens flyskole på Kjeller og var utdannet til maskiningeniør på NTH (1937). Var med på å organisere det Norske luftforsvaret i "Little Norway" Canada. Var instruktør i våpenbruk og sjef for 331-skvadronen. Ved krigens slutt tjenestegjorde han i nr. 126 squadron

Sivilstand: 	 Ugift

Barn: 	 Ingen

Beskrivelse av død: 	 Alliert soldat og omkom under flyangrep ved Kiel. Hans P-51 Mustang-jagerfly ble skutt ned av luftvern, og styrtet i sjøen mellom Als og Ærø i Danmark

Dødsdato: 	 04.05.1945 Mellom Als og Ærø i Danmark. Ble aldri funnet, men kan være en av de ukjente falne som er gravlagt i Danmark. Identifisering er ennå ikke gjennomført

Alder ved død: 	 33

John Martin Bakke
Navn: 	John Martin Bakke

Fødselsdato: 	 29.8.1904

Fødested: 	 Vaksdal Bruvik i Hordaland. Bodde på Råkeløkka i Drøbak

Foreldre: 	 Løytnant Elias Bakke, født i Drøbak 9.4.1873 og Anna Haldorsen, f. i Vaksdal Bruvik 12.9.1883

Utdannelse: 	 Kokk. Utdannet rørlegger. I 1937 gikk han stuertskolen i Oslo

Sivilstand: 	 Gift i Aker kirke 6.6.1939, med Gislaug Borghild Vatne f. i Aurskog 14.4.1912

Barn: 	 Ingen

Beskrivelse av død: 	 Krigsseiler og ble skylt over bord fra S/S Ada i utenriksfart i Sør-Atlanteren på vei fra Britisk Guyana til Trinidad, under en karibisk storm natten til 1. juledag 1943

Dødsdato: 	 25.12.1943 Ved Trinidad. Ble aldri funnet

Alder ved død: 	 39

Otto Kristian Marius Baltzersen
Navn: 	 Otto Kristian Marius Baltzersen

Fødselsdato: 	 17.5.1898

Fødested: 	 Oslo. Bodde i Drøbak

Foreldre: 	 Kystlos Olaf Hagbart Baltzersen, f. i Vestby 22.04.1868 og Hanna-Kristine Paulsen f. i Sønder-Jylland i Danmark 08.07.1870.

Utdannelse: 	 Statslos. Kystskipperskole og loseksamen

Sivilstand: 	 Gift i Drøbak 26.05.1923 med Margit Telle, f. 10.12.1901 i Frogn.

Barn: 	 5 barn

Beskrivelse av død: 	 Sivilist og omkom på jobb som los da det danske skipet D/S Sigrun gikk i innenriksfart og ble torpedert ved Færder på formiddagen den 3. november 1940

Dødsdato: 	 03.11.1940 Ved Færder i Oslofjorden

Alder ved død: 	 42

Otto Bråthen
Navn: 	 Otto Bråthen

Fødselsdato: 	 3.6.1907

Fødested: 	 Frogn, vokste opp og bodde på Bråthen gård, på Høyås, på Heer i Frogn

Foreldre: 	 Olaus Olsen, f. på Bølerengen i Nordre Frogn 27.4.1851, og Anna Kristiansen, f. i Åsnes 29.8.1868

Utdannelse: 	 Gårdbruker

Sivilstand: 	 Giftet seg i 1938 i Feiring med Else Marie Melby, f. 19.11.1904

Barn: 	 2 barn

Beskrivelse av død: 	 Tilfeldig sivilist som om aftenen den 9. juni 1944 kom inn i et minefelt nederst i Seierstenskogen, kjent som Sagajordet, da han skulle hente hjem en av kuene sine. Han utløste en landmine, ble hardt skadet og døde like over midnatt ca kl 1 på Rikshospitalet i Oslo

Dødsdato: 	 10.06.1944 Ved Sagajordet i Frogn. Døde på rikshospitalet i Oslo og gravlagt på Frogn kirkegård

Alder ved død: 	 37

Johannes Ellefsen
Navn: 	 Johannes Ellefsen

Fødselsdato: 	 31.5.1908

Fødested: 	 Drøbak og vokste opp i Drøbak.

Foreldre: 	 Muremester Johann Martinius Ellefsen, f. i Frogn 1884, og Emma Abrahamsen, død i 1911

Utdannelse: 	 Konditormester

Sivilstand: 	 Ugift

Barn: 	 Ingen

Beskrivelse av død; 	 Motstandsmann og ble drept i kamp som frivillig sjåfør ved fronten i Redalen vest for Gjøvik den 22. april 1940, sammen med fem engelskmenn, da bilen han kjørte ble truffet av en tysk granat avfyrt fra andre siden av Mjøsa

Dødsdato: 	 22.04.1940 I Redalen ved Gjøvik og gravlagt i krigsgrav på Biri kirkegård

Alder ved død: 	 31

Karl Eugen Engen
Navn:	 Karl Eugen Engen

Fødselsdato: 	 6.1.1911

Fødested: 	 Askim

Foreldre: 	 Hilmar Engen, f. i Askim 6.2.1884, og Sigrid Andresen, f. i Kristiansand 4.9.1893

Utdannelse: 	 Jernbinder

Sivilstand: 	 Ugift

Barn: 	 Ingen

Beskrivelse av død: 	 Motstandsmann arrestert av Kriegsmarine på isbryteren Isbjørn på Svalbard våren 1941 og fengslet til han ble skutt sammen med 5 kamerater, sannsynligvis på Håøya, 2. november 1941, etter dødsdom for mytteri og forsøk på flukt til England

Dødsdato: 	 02.11.1941 På Håøya i Frogn og er aldri funnet

Alder ved død: 	 30

Leif Engström
Navn: 	 Leif Engström

Fødselsdato: 	 8.4.1902

Fødested: 	 Oslo. Konfirmert og bodde i Drøbak.

Foreldre: 	 Skomaker Gustaf Adolf Engström, født i Lidkøping og Anna Katharina Jacobsen

Utdannelse: 	 Fyrbøter

Sivilstand: 	 Giftet seg i Drøbak kirke 7.2.1926 med danske Elisa Andreassen, f. i Bolle, Dronninglund, Jylland 10.8.1903.

Barn: 	 1 barn

Beskrivelse av død: 	 Sannsynligvis torpedert av U578 på S/S Ingerto i utenriksfart, som forsvant under reise fra Clyde i Skottland mot Mobile i Alabama i USA, mellom 26.02.1942 og innen 19.3.1942.

Dødsdato: 	 12.03.1942 I Nord-Atlanteren

Alder ved død: 	 39

Anders Julius Hansen
Navn: 	 Anders Julius Hansen

Fødselsdato: 	 17.4.1908

Fødested: 	 Drøbak, vokste opp og bodde i Drøbak

Foreldre: 	 Brannmester Anders Julius Hansen, f. i Moss 25.2.1870 og Elida Marie Engebregtsen, f. 3.2.1872

Utdannelse: 	 Kokk

Sivilstand: 	 Ugift

Barn: 	 Ingen

Beskrivelse av død: 	 Krigsseiler og døde 24. juli 1942 av malaria om bord i M/S Talisman i utenriksfart i Sør-Atlanteren, da de gikk i konvoi fra Freetown med kurs for Trinidad, på vei til New York

Dødsdato: 	 24.07.1942 I Karibien, Atlanterhavet og gravlagt i Port a Spain på Trinidad dagen etter

Alder ved død: 	 34

Hans Oluf Frisnes
Navn: 	 Hans Oluf Frisnes

Fødselsdato: 	 19.12.1908

Fødested: 	 Bud i Møre og Romsdal.

Foreldre: 	 Knut Olsen Frisnes f. 30.12.1870 og Hilda Ophus f. 14.1.1871

Utdannelse: 	 Sjømann

Sivilstand: 	 Gift i Bud i november 1937 med Gunvor Furberg Uttian fra Frøya

Barn: 	 2 barn

Beskrivelse av død: 	 Tilfeldig sivilist og ble som den første sivile drept sammen med en av mannskapet i innenriksfart på frakteskuta M/S Sørland like sør for Drøbak, som feilaktig ble beskutt av de tyske sjøstridskreftene når disse var på flukt ut av fjorden, fra Oscarsborg festning like etter kampen i Drøbaksundet 9. april 1940.

Dødsdato: 	 09.04.1940 Ved Skiphelle i Frogn og ble aldri hentet ut av vraket og ligger den dag i dag begravet i fjæra ved familien Salvesens steinhus like sør for Skiphellebukta.

Alder ved død: 	 31

Kåre Anton Iversen Hafstad
Navn 	 Kåre Anton Iversen Hafstad

Fødselsdato 	 31.7.1923

Fødested 	 Kristiansund

Foreldre 	 Asbjørn Iversen, død i Amerika. Medfar: Bjarne Hafstad, f. 20.7.1904, og Anny Zahl, f. i Bøksnes i Lofoten 27.12.1902.

Utdannelse 	 Maskinist

Sivilstand 	 Ugift

Barn 	 Ingen

Beskrivelse av død 	 Motstandsmann arrestert sammen med flere kamerater av Kriegsmarine utenfor Sunmørskysten julen 1940 og fengslet. Dømt til døden i februar 1942 for ledelse av fluktforsøket til England. Ble skutt sammen med en av kameratene på Håøya 25. februar 1942

Dødsdato 	 25.02.1942 På Håøya i Frogn. Opprinnelig begravet på avretningsstedet, men funnet rett etter frigjøringen, identifisert av prof. Waaler ved rettsmedisinsk institutt, bisatt i det nye krematorium i Oslo. Gravlagt i Kristiansund i 1945

Alder ved død 	 18

Anette Marie Hansen
Navn: 	 Anette Marie Hansen

Fødselsdato: 	 1.7.1885

Fødested: 	 Frogn

Foreldre: 	 Kristian Pettersen og Anette Andreasdatter

Utdannelse: 	 Husmor

Sivilstand: 	 Gift i Oslo 1906 med Karl Sofus Hansen

Barn: 	 2 barn

Beskrivelse av død: 	 Tilfeldig sivil drept av en tysk granatsplint i sitt eget hjem i Gylteveien 21 under beskytning fra de tyske sjøstridskreftene, sannsynligvis Blücher når denne trengte seg forbi Oscarsborg festning under kampen i Drøbaksundet 9. april 1940

Dødsdato: 	 09.04.1940 På Gylte i Frogn. Gravlagt i Drøbak

Alder ved død: 	 54

Karl Vidar Hansen
Navn: 	 Karl Vidar Hansen

Fødselsdato: 	 28.1.1912

Fødested: 	 Drøbak, men bodde i Vestby

Foreldre: 	 Sjømann Johan Kristian Hansen og husmor Valborg Elise Hansen

Utdannelse: 	 Båtsmann

Sivilstand: 	 Gift i Vestby rett før krigen med Magnhild Hansen fra Ås

Barn: 	 1 barn

Beskrivelse av død: 	 Krigsseiler og seilte i utenriksfart i Middelhavet med M/S Harboe Jensen til han ble syk om bord 9. februar 1942, under den livsfarlige frakten av ammunisjon til de britisk-ledede styrkene i Libya og innlagt på sykehus i Alexandria i Egypt, hvor han døde 14. mars 1942

Dødsdato: 	 14.03.1942 I Alexandria i Egypt

Alder ved død: 	 30

Ernst Thor Hekkelstrand
Navn: 	 Ernst Thor Hekkelstrand

Fødselsdato: 	 14.2.1916

Fødested: 	 Sør- Varanger

Foreldre: 	 Stiger Alfred J. B. Kristiansen Hekkelstrand, f. i Ofoten 1886, og Marie Elisabeth Ernstsen, f. i Alta 1882

Utdannelse: 	 Elektriker. Middelskole, teknisk skole

Sivilstand: 	 Ugift

Barn: 	 Ingen

Beskrivelse av død: 	 Motstandsmann arrestert av Kriegsmarine på isbryteren Isbjørn på Svalbard våren 1941 og fengslet til han ble skutt sammen med 5 kamerater, sannsynligvis på Håøya, 2. november 1941, etter dødsdom for mytteri og fluktforsøk til England

Dødsdato: 	 02.11.1941 Mest sannsynlig på Håøya i Frogn. Er aldri funnet

Alder ved død: 	 25

Sverre Helmersen
Navn: 	 Sverre Helmersen

Fødselsdato: 	 20. 1.1910

Fødested: 	 Romedal i Hedmark

Foreldre: 	 Jordarbeider Emil Helmersen og tjenestepike Sofie f. Nilsdatter, begge f. i Romedal hhv. I Skytterbakken og i Ljøstad-eie.

Utdannelse: 	 Gårdsarbeider. Røkterkurs, Fosnes landbruksskole, fjøsarbeid i 4 år på Staur i Stange og Fridsjøhus. Hyre i Tønsberg for hvalfangst.

Sivilstand: 	 Gift i Bergen med Magnhild

Barn: 	 2 barn

Beskrivelse av død: 	 Motstandsmann arrestert av Kriegsmarine på isbryteren Isbjørn på Svalbard våren 1941 og fengslet til han ble skutt sammen med 5 kamerater, sannsynligvis på Håøya, 2. november 1941, etter dødsdom for mytteri og fluktforsøk til England

Dødsdato: 	 02.11.1941 Mest sannsynlig på Håøya i Frogn. Er aldri funnet

Alder ved død: 	 31

Ole Petter Henriksen
Navn: 	 Ole Petter Henriksen

Fødselsdato: 	 26.4.1888

Fødested: 	 Frogn, vokste opp på husmannsplassen Bollesundet i Hallangspollen i Frogn, men bodde i Oslo

Foreldre: 	 Theodor Henriksen f. i Rødenes i 1847, død i Frogn i 1890 og Maren Andrine Evensen f. i Bjørnstad i Røyken i 1847, død i Drøbak i 1913

Utdannelse: 	 Båtsmann

Sivilstand: 	 Ugift

Barn: 	 Ingen

Beskrivelse av død: 	 Krigsseiler og seilte i utenriksfart med USS Bissmann til han ble alvorlig syk og bringet i land, hvor han døde av lungebetennelse på et sykehus i Baltimore den 7. august 1944

Dødsdato: 	 07.08.1944 I Baltimore, USA. Urnen ble gravlagt i Drøbak

Alder ved død: 	 56

Søren Odvar Haagensen
Navn: 	 Søren Odvar Haagensen

Fødselsdato: 	 7.5.1917

Fødested: 	 Frogn

Foreldre: 	 Gårdbruker Ragnvald Haagensen, f. i Drøbak 1883 og Johanne Røed, f. i Frogn 1885

Utdannelse: 	 Matros

Sivilstand: 	 Ugift

Barn: 	 Ingen

Beskrivelse av død: 	 Krigsseiler og seilte i utenriksfart med M/T Glarona i Sør-Atlanteren til han ble alvorlig syk og døde, antageligvis på sykehus i Capetown Sør-Afrika, samme dag som hans skip forlot havnen 26. november 1941

Dødsdato: 	 26.11.1941 I Sør-Atlanteren. Ble senket i havet

Alder ved død: 	 24

Arthur Marthinius Flåm Jacobsen
Navn: 	 Arthur Marthinius Flåm Jacobsen

Fødselsdato: 	 1.1.1899

Fødested: 	 Drøbak. Vokste opp på Røisbraaten i Drøbak

Foreldre: 	 Arbeider Emil Jacobsen/Olsen, f. i Drøbak i 1861, og hustru Hulda Berntsen i Hvitsten i 1866, begge døde i 1946

Utdannelse: 	 Marineløytnant

Sivilstand: 	 Gift i Øyestad, nær Arendal i 1927 med Gudrun Alvilde Eriksen f. 1901 fra Gårdalen Arendal

Barn: 	 3 barn

Beskrivelse av død: 	 Alliert soldat og ble hardt såret under kampene i Barentsburg på Svalbard, og døde av skadene i tysk fangeleir i Alta den 15.9.1943

Dødsdato: 	 15.09.1943 I Alta

Alder ved død: 	 44

Charles Jacobsen
Navn: 	 Charles Jacobsen

Fødselsdato: 	 18.1.1911

Fødested: 	 Arendal

Foreldre: 	 Aagoth Jacobsen, f. i Hisøy 17.10.1890. Ugift mor og ukjent far

Utdannelse: 	 Styrmann og skipperskole

Sivilstand: 	 Gift på Akershus 4.3.1942 med Ruth Schumann fra Ski/Hisøy f. 26.9.1911

Barn: 	 Ingen

Beskrivelse av død: 	 Motstandsmann forlot Arendal 28.7.1941 i seilbåten «Good Hope» sammen med 5 kamerater for å flykte til England. Ble dessverre oppbragt et par dager senere av tysk kystvaktskip, ført så til Kristiansand S og innsatt i Kretsfengslet. Senere ført til Møllergaten 19 i Oslo. Dømt til døden ved marinekrigsrett 10.2.1942, og overført til Akershus. Ble skutt sammen med 3 av kameratene på Håøya 16. mars 1942

Dødsdato; 	 16.03.1942 På Håøya i Frogn. Opprinnelig begravet på avretningsstedet, men funnet rett etter frigjøringen, identifisert av prof. Waaler ved rettsmedisinsk institutt, bisatt i det nye krematorium i Oslo og begravet senere på Hisøy kirkegård

Alder ved død; 	 31

Rolf Jahnsen
Navn: 	 Rolf Jahnsen

Fødselsdato: 	 1.11.1885

Fødested: 	 Drøbak. Vokste opp i Drøbak

Foreldre: 	 Sjøkaptein Karl Johan Jahnsen f. i Drøbak 1.9.1848, død i 1945, og Josefine Ellingsen f. i Nes i Romerike 14.3.1852

Utdannelse: 	 Utdannet i politietaten og var etter endt middelskole lensmannsbetjent hos lensmann Næss i Drøbak og lensmann i Vinger fra 1918 til sin død i 1940. Hadde da stilling som innrulleringssjef i Vinger

Sivilstand: 	 Gift i Nordstrand 22.4.1920 med Sigrid Loss f. i Oslo 27.4.1889

Barn: 	 3 barn

Beskrivelse av død: 	 Døde av skuddskader i sin bil under beredskapstjeneste, da han forsøkte å unngå tyskerne som rykket inn i Kongsvinger 16. april 1940

Dødsdato: 	 16.04.1940 I Kongsvinger. Kremert i det gamle krematorium og gravlagt i Oslo

Alder ved død: 	 54

Henry Johannessen
Navn: 	 Henry Johannessen

Fødselsdato: 	 7.7.1905

Fødested: 	 Frogn. Vokste opp på Bergerhøgda i Nordre Frogn

Foreldre: 	 Hustømmermann Anders (Anton) Johannessen, f. i Frogn i 1869 og hustru Karen Kristine Johansen, f. i Frogn i 1871

Utdannelse: 	 Småbruker

Sivilstand: 	 Giftet seg i Spydeberg i Østfold 8.7.1932 med Marie Alette Jahr Amundrud fra Spydeberg

Barn: 	 1 barn

Beskrivelse av død: 	 Motstandsmann og deltok i kampene i Sør Norge og omkom som sjåfør i trafikkulykke i Namsskogen i Trøndelag 3. mai 1940, da han kjørte utfor med en transportbil på veien med isholke i Trangfors.

Dødsdato: 	 03.05.1940 Namsskogan i Nord-Trøndelag. Gravlagt på Grong kirkegård 6.5.1940

Alder ved død: 	 34

Kristoffer Johansen
Navn: 	 Kristoffer Johansen

Fødselsdato: 	 18.5.1893

Fødested: 	 Oslo. Bodde i Løktabakken i Drøbak

Foreldre: 	 Snekker Kristian Johansen, f. i Trøgstad og død i Oslo i 1934, og Klara Olsen f. i Vestby i 1867

Utdannelse: 	 Maskinmester. Gikk maskinistskole og var til sjøs under Den Første Verdenskrig

Sivilstand: 	 Gift i Drøbak kirke 17.11.1918 med Thora Frederikke Hauger, f. i Drøbak 1892

Barn: 	 4 barn

Beskrivelse av død: 	 Krigsseiler og omkom i utenriksfart på den velkjente M/S Borgestads heltmodige innsats da den som lederskip for konvoien angrep "Admiral Hipper" (søsterskipet til "Blücher", som inntok Trondheim 9. april 1940) og ble skutt i brann og senket med alle ombord mellom Maderia og Azorene

Dødsdato: 	 12.02.1941 Ved Azorene i Atlanterhavet

Alder ved død: 	 47

Elioth Kristian Karlsen
Navn: 	Elioth Kristian Karlsen

Fødselsdato: 	 29.5.1897

Fødested: 	 Borge (Fredrikstad storkommune). Bodde i Storgaten 51 i Drøbak fra 26.9.1934

Foreldre: 	 Gårdbruker Karl Christensen, født i Borge i 1864, og Birgitte Jørgensen, f. i Gimsøy i Lofoten i 1869

Utdannelse: 	 Sjøkaptein. Solid utdannet med både folkehøgskole, politiskole, styrmanns- og skipperskole og radiotelegrafistskole

Sivilstand: 	 Gift i Vaterland kirke i Oslo i 1931 med Helvine Kristofa Myrvoll. Hun var født i Gratangen i Nordland i 1896 og døde i 1942

Barn: 	 1 barn

Beskrivelse av død: 	 Krigsseiler og omkom i utenriksfart på D/T Davanger da skipet ble torpedert av den tyske ubåten U-48 og sank i løpet av fire minutter. Kaptein Karlsen var den siste til å hoppe i sjøen, men klarte ikke å svømme til livbåten. Dette skjedde i Nord-Atlanteren 500 km vest for Irland, på vei fra Curacao via Halifax til Liverpool med 10 000 tonn drivstoff. 16 nordmenn, en britisk messegutt og en kanadisk kanoner omkommer, mens 12 personer kommer seg til Irland med livbåt etter en uke

Dødsdato: 	 11.10.1940 I Nord-Atlanteren

Alder ved død: 	 43

Jan Segelcke Koren
Navn: 	 Jan Segelcke Koren

Fødselsdato: 	 11.3.1921

Fødested: 	 Oslo. Bodde i Jørnsebakken i Drøbak, og var i nær slekt med familien Segelcke på Ottarsrud gård

Foreldre: 	 Kjell Stub Koren, f. i Branderud, Fitjar 1.9.1887, og Ki Segelcke, f. i Larvik 14.6.1895

Utdannelse: 	 Student

Sivilstand: 	 Ugift

Barn 	 Ingen

Beskrivelse av død: 	 Motstandsmann arrestert 3. mai 1944 og satt på Grini til han ble skutt på Trandum 4. juli 1944, etter dødsdom for såkalt illegalt arbeid

Dødsdato 	 04.07.1944 På Trandum i Akershus. Ble funnet i Trandumskogen etter krigen og gravlagt på Vestre Gravlund, samme sted som sin bror, som ble henrettet dagen etter sin storebror på Grini

Alder ved død: 	 23

Kjell Segelcke Koren
Navn: 	 Kjell Segelcke Koren

Fødselsdato: 	 29.2.1924

Fødested: 	 Pegau, Sachen. Bodde i Jørnsebakken i Drøbak, og var i nær slekt med familien Segelcke på Ottarsrud gård

Foreldre: 	 Kjell Stub Koren, f. i Branderud, Fitjar 1.9.1887, og Ki Segelcke, f. i Larvik 14.6.1895

Utdannelse: 	 Student

Sivilstand: 	 Ugift

Barn: 	 Ingen

Beskrivelse av død: 	 Motstandsmann arrestert 3. mai 1944 og satt på Grini til han ble skutt der 5. juli 1944, etter dødsdom for såkalt illegalt arbeid

Dødsdato: 	 05.07.1944 På Grini i Akershus. Ble funnet på Grini etter krigen og gravlagt 13. juni 1945 på Vestre Gravlund, samme sted som sin bror, som ble henrettet dagen før sin lillebror i Trandumskogen

Alder ved død: 	 20

Bjarne Sevald Langseth
Navn: 	 Bjarne Sevald Langseth

Fødselsdato: 	 5.6.1911

Fødested: 	 Fauske

Foreldre 	 Arbeider Wilhelm Langseth, f. i Meldal, Sør-Trøndelag 2.10.1884 og Chjarlotte Jakobsen, f. i Buksnes 17.2.1884

Utdannelse: 	 Kranbas og gruvearbeider. Folkeskolen i Lofoten. Siste bopel i Kirkenes

Sivilstand: 	 Gift med Ingeborg Ellefsen, Kirkenes.

Barn: 	 Ingen

Beskrivelse av død: 	 Motstandsmann arrestert av Kriegsmarine på isbryteren Isbjørn på Svalbard våren 1941 og fengslet til han ble skutt sammen med 5 kamerater, sannsynligvis på Håøya, 2. november 1941, etter dødsdom for mytteri og fluktforsøk til England

Dødsdato: 	 02.11.1941 Mest sannsynlig på Håøya i Frogn. Er aldri funnet

Alder ved død: 	 30

Olaf Nannestad
Navn: 	 Olaf Nannestad

Fødselsdato: 	 3.4.1896

Fødested: 	 Skudeneshavn på Karmøy. Moren kom fra Drøbak, sannsynligvis etterkommer av Sorenskriver H P Ellefsen

Foreldre: 	 Telegrafbestyrer Axel Nannestad, f. i Moss 28.5.1848, død 20.12.1915 og Marie Moe f. 30.12.1860, død i Drøbak 5.1.1941

Utdannelse: 	 Sjøkaptein. Middelskoleexamen 1913, Styrmannsskolen 1916 i Tønsberg, Skipsførerexamen 1918 ved Oslo Sjømannsskole

Sivilstand: 	 Gift i Oslo 30.4.1936 med Eline Nannestad f. i Onsøy 30.7.1896

Barn: 	 Ingen

Beskrivelse av død: 	 Krigsseiler og omkom i utenriksfart på ”El Occidente” av Panama som kaptein, da skipet ble torpedert ukjent dato og liket hans fløt i land i England

Dødsdato: 	 Sannsynligvis 28.06.1944 I Nord-Atlanteren. Begravet i Sorenskriver Ellefsens private gravlund på Drøbak kirkegård. Bisatt den 8.7.1944 Honor Oak crematorium London. Hans urne kom til Oslo 15.9.1945, med destroyeren "Arendal" og ble begravet/bisatt på Vestre gravlund 23.10.1945

Alder ved død: 	 48

John Henrik Nilsen
Navn: 	 John Henrik Nilsen

Fødselsdato: 	 2.2.1913

Fødested: 	 Drøbak

Foreldre: 	 Murermester Johan Henrik Nilsen, f. i Drøbak i 1881, og hustru Hulda Natahlie Sørlie i Frogn i 1888

Utdannelse: 	 Bankassistent

Sivilstand: 	 Gift i Oslo i 1938 med Astrid Johansen – født i 1915

Barn: 	 Ingen

Beskrivelse av død: 	 Motstandsmann arrestert 19. april 1943 og satt på Grini og Møllergata 19, til han ble dømt til fangenskap i Tyskland, for såkalt illegalt arbeid, som distribuering av aviser, innsamling av penger og hjelp til flyktninger over grensen. Omkom da fangeskipet ”Westphalen” gikk ned i kraftig uvær og trolig etter minesprengning utenfor Gøteborg 8. september 1944, på vei mot Tyskland.

Dødsdato: 	 08.09.1944 I Kattegat. Av 50 norske fanger ble bare fem reddet av en svensk jager. 35 norske omkomne ble funnet og gravlagt fra domkirken i Gøteborg. Han ble kremert i Borås. Urnenedsettelse den 29.8.1945

Alder ved død: 	 31

Josef Emanuel Nilsen
Navn: 	 Josef Emanuel Nilsen

Fødselsdato: 	 22.2.1893

Fødested: 	 Oslo, men bodde på Digerud i Nordre Frogn

Foreldre: 	 Gustav A P Nilsen, født 21.6.1862 i Ørgryte, Sverige død 1939 i Oslo og hustru Kamilla Nilsen, født 17.12.1870 i Oslo, død 3.8.1928

Utdannelse: 	 Lettmatros

Sivilstand: 	 Gift 3.8.1915 i Asker med Elise Pauline Hansen, født 28.4.1897 i Oslo

Barn: 	 4 barn, bl.a. Kåre Hjalmar Nilsen f. 4.3.1921 som omkom med sin far

Beskrivelse av død: 	 Sivilist og omkom i innenriksfart på jobb om bord i M/T Borgny sammen med sin sønn, som lettmatros 4. oktober 1941 om bord i M/T Borgny, som var på vei med bensin fra Son til Trondheim, men ble torpedert utenfor Marsteinen

Dødsdato: 	 04.10.1941 I Korsfjorden i Hordaland

Alder ved død: 	 48

Kåre Hjalmar Nilsen
Navn: 	 Kåre Hjalmar Nilsen

Fødselsdato: 	 4.3.1921

Fødested: 	 Frogn

Foreldre: 	 Josef Emanuel Nilsen, f. i Oslo 1893, og Elise Pauline Hansen, f. i Oslo i 1897.

Utdannelse: 	 Lettmatros

Sivilstand: 	 Ugift

Barn: 	 Ingen

Beskrivelse av død: 	 Sivilist og omkom i innenriksfart på jobb om bord i M/T Borgny sammen med sin far, som lettmatros 4. oktober 1941, som var på vei med bensin fra Son til Trondheim, men ble torpedert utenfor Marsteinen

Dødsdato: 	 04.10.1941 I Korsfjorden i Hordaland

Alder ved død: 	 20

William Nilsen
Navn: 	 William Nilsen

Fødselsdato: 	 8.2.1907

Fødested: 	 på Torjusholmen, Tromøy

Foreldre: 	 H. N. Nilsen, f. 27.10.1864, d. på Torjusholmen, Tromøy 15.1.1935 og Kristine Johnsen, f. på Torjusholmen, Tromøy i 1868

Utdannelse: 	 Styrmannsskole, skipperskole

Sivilstand: 	 Ugift

Barn: 	 Ingen

Beskrivelse av død: 	 Motstandsmann arrestert av Kriegsmarine i rom sjø 28. juli 1941 om bord i seilbåten «Good Hope» og fengslet til han ble skutt sammen med 3 kamerater på Håøya, 16. mars 1942, etter dødsdom for fluktforsøk til England

Dødsdato: 	 16.03.1942 På Håøya i Frogn. Funnet 8.6.1945

Alder ved død: 	 35

Olaug Anette Nyhus
Navn: 	 Olaug Anette Nyhus

Fødselsdato: 	 13.3.1923

Fødested: 	 Hof i Vestfold

Foreldre: 	 Olaf Nyhus, f. 18.1.1885 i Sandsvær i Buskerud og Janna Hansen f. i Hof 10.3.1889

Utdannelse 	 Hushjelp. Kom fra en småbrukerfamilie, hun hadde meget gode karakterer under skolegangen i Vestfold. Hennes arbeidssted var Reenskaug hotell i Drøbak

Sivilstand: 	 Ugift

Barn: 	 Ingen

Beskrivelse av død: 	 Tilfeldig sivil drept av en tysk granatsplint i Brunskogen ovenfor Drøbak bysentrum, da hun sammen med sin søster flyktet opp i skogen under beskytning fra de tyske sjøstridskreftene, sannsynligvis Lützow når denne beskjøt Drøbak samtidig som Blücher trengte seg forbi Oscarsborg festning under kampen i Drøbaksundet 9. april 1940

Dødsdato: 	 09.04.1940 I Brunskogen i Drøbak. Gravlagt på Hof kirkegård i Vestfold

Alder ved død: 	 17

Erling Olaussen
Navn: 	 Erling Olaussen

Fødselsdato: 	 27.12.1917

Fødested: 	 Frogn. Vokste opp på den enkle husmannsplassen Bjerkebråten i Holtskauen mellom Holt gård og Teipa. Reiste til sjøs i 18-års alderen og hadde registrert Bopel i Gjerpens gate 9, Porsgrunn

Foreldre: 	 Johan Olaussen, f. i Oslo 27.12.1896, og Helene Johansen, f. i Frogn 25.2.1895

Utdannelse: 	 Tømmermann

Sivilstand: 	 Ugift

Barn:

Beskrivelse av død: 	 Krigsseiler og omkom i utenriksfart på D/S Belize på reise fra New York til St John’s, New Foundland. Dkipet forsvant og ble sannsynligvis torpedert av ubåten U-754. Det er litt tvil om destinasjonen, men i flg. loggen kan det tyde på St John, New Brunswickj

Dødsdato: 	 21.01.1942 Ved Newfoundland i Nord-Atlanteren. Det var ingen overlevende etter torpederingen og bare en livbåt full av vann og merket Belize med 4 døde sjøfolk ble funnet 24. januar 1942.

Alder ved død: 	 34

Johan Henry Olsen
Navn: 	 Johan Henry Olsen

Fødselsdato: 	 18.4.1918

Fødested: 	 Lebesby i Finnmark

Foreldre: 	 Julius Georg Norman Olsen, f. i Lenvik i Troms 28.9.1892, og Anne Margrethe Gjertsen, f. i Lebesby 4.3.1888.

Utdannelse: 	 Gruvearbeider

Sivilstand: 	 Ugift

Barn: 	 Ingen

Beskrivelse av død: 	 Motstandsmann arrestert av Kriegsmarine på isbryteren Isbjørn på Svalbard våren 1941 og fengslet til han ble skutt sammen med 5 kamerater, sannsynligvis på Håøya, 2. november 1941, etter dødsdom for mytteri og fluktforsøk til England

Dødsdato: 	 02.11.1941 På Håøya i Frogn

Alder ved død: 	 23

Halvor Sverre Rødaas
Navn: 	 Halvor Sverre Rødaas

Fødselsdato: 	 8.4.1916

Fødested: 	 Heggeli, Smestad i V. Aker i Ullern

Foreldre: 	 Malermester Halvor Rødaas, f. i Hof i Solør 5.4.1870 og Petra Sofie Larsen, f. i Gresvik, Fredrikstad i Onsøy 31.10.1877, d. 29.5.1928

Utdannelse: 	 Malerfagskole, medisinsk studium, flyskole

Sivilstand: 	 Ugift

Barn: 	 Ingen

Beskrivelse av død: 	 Motstandsmann arrestert av Kriegsmarine på isbryteren Isbjørn på Svalbard våren 1941 og fengslet til han ble skutt sammen med 5 kamerater, sannsynligvis på Håøya, 2. november 1941, etter dødsdom for mytteri og fluktforsøk til England

Dødsdato: 	 02.11.1941 På Håøya i Frogn

Alder ved død: 	 25

Alf Gustav Lehman Røer
Navn: 	 Alf Gustav Lehman Røer

Fødselsdato: 	 25.6.1902

Fødested: 	 Drøbak

Foreldre: 	 Matros Olaf August Røer, f. på Jeløya i Moss 25.8.1871 og Sofie Clarisse Olsen, f. i Drøbak i 1873 (17.4.1869 iflg. Hagar), død 17.4.1912 (i

Utdannelse: 	 Maskinmann/fyrbøter

Sivilstand: 	 Ugift

Barn: 	 Ingen

Beskrivelse av død: 	 Krigsseiler og omkom i utenriksfart på det greske (jugoslaviske) skipet S/S Talas som ble torpedert i alliert fart ved New Foundland

Dødsdato: 	 13.11.1941 Ved Newfoundland i Nord-Atlanteren

Alder ved død: 	 39

Georg Petter Samuelsen
Navn: 	 Georg Petter Samuelsen

Fødselsdato: 	 26.2.1908

Fødested: 	 Drøbak

Foreldre: 	 Maskinist Gustav Adolf Samuelsen, f. i Drøbak 20.11.1882 og Klara Marie Nielsen, f. i 1881

Utdannelse: 	 1. styrmann. Middelskole, styrmann-, skipper- og telegrafistskole

Sivilstand: 	 Gift 15.3.1937 med Nora Margrethe Andersen, født 17.12.1909 i Drøbak,

Barn: 	 1 barn

Beskrivelse av død: 	 Krigsseiler og omkom i utenriksfart på M/S Balkis, som maskinist da skipet ble senket 10. april 1942 av den italienske ubåten ”Pietro Calvi”, ca 100 km nord for den brasilianske byen Fortalza, på vei fra Halifax på Nova Scotia i Canada til Buenos Aires, med 2 500 tonn papir og papirmasse. Den italienske ubåten torpederte og beskøyt skipet til det gikk ned

Dødsdato: 	 10.04.1942 Utenfor Fortaleza i Brasil. Dagen etter ble livbåtene funnet av det svenske skipet M/S Scania. Resultatet var at syv døde og 24 overlevde

Alder ved død: 	 34

Gustav Adolf Spångberg
Navn: 	 Gustav Adolf Spångberg

Fødselsdato: 	 27.9.1863

Fødested: 	 Oslo, men bodde i Drøbak

Foreldre: 	 Ukjent

Utdannelse: 	 Rentenist

Sivilstand: 	 Gift med Olette Spångberg

Barn: 	 Ingen

Beskrivelse av død: 	 Tilfeldig sivil som omkom som følge av brann i hans hus i Akershusveien ovenfor Drøbak bysentrum, da han flyktet ut fra 2. etasje og falt ned trappen under beskytning fra de tyske sjøstridskreftene, sannsynligvis Lützow når denne beskjøt Drøbak samtidig som Blücher trengte seg forbi Oscarsborg festning under kampen i Drøbaksundet 9. april 1940

Dødsdato: 	 09.04.1940 I Akershusveien i Drøbak. Begravet i Drøbak 13.4.1940

Alder ved død: 	 76

Sigurd Sølvig
Navn: 	 Sigurd Sølvig

Fødselsdato: 	 25.9.1899

Fødested: 	 Onsø i Danmark, men bodde på Sønderstøa i Nordre Frogn

Foreldre: 	 Søren Sølvig f. i Danmark 20.5.? og Marie Sølvig f. i Danmark  4.5.?

Udannelse: 	 Maskinist. Hadde maskinisteksamen både fra Danmark og Norge

Sivilstand: 	 Gift i Drøbak 5.2.1926 med Anna Kristiansen f. i Frogn 28.3.1890

Barn: 	 Ingen

Beskrivelse av død: 	 Sivilist og omkom i innenriksfart på jobb om bord i M/T Mil, som maskinist da denne ble minesprengt 26. januar 1944, utenfor Ekkerøya i Finnmark

Dødsdato: 	 25.01.1944 Ved Ekkerøya i Varangerfjorden

Alder ved død: 	 44

Finn Richard Thorbjørnsen
Navn: 	 Finn Richard Thorbjørnsen

Fødselsdato: 	 3.9.1897

Fødested: 	 Tjøme Tønsberg i Vestfold, men bodde i på Safo i Frogn

Foreldre: 	 Fredrik Thorbjønsen og Regine, begge døde da Finn var liten

Utdannelse: 	 Styrmann. Styrmanns- og skipsførerskole

Sivilstand: 	 Gift i Oslo 18.11.1930 med Ragnhild Stefanie Halvorsen, f. 8.5.1908

Barn: 	 2 barn

Beskrivelse av død: 	 Krigsseiler og omkom i utenriksfart på M/T Vinga, som styrmann og skytter under tysk flyangrep 16. september 1941, like utenfor Greenock, på vei fra Clydbank i Skottland til Trinidad. Tankskipet gikk i konvoi, men fikk motorproblemer og ble hengende etter (en såkalt stragler). Et tysk bombefly angrep skipet om morgenen fire ganger med maskingeværild og bomber. Under angrepet bemannet Thorbjørnsen luftskyts om bord i skipet. Skipet ble forlatt og mannskapet gikk i livbåtene. Åtte døde. Skipet ble berget og gikk i alliert tjeneste under resten av Den Annen Verdenskrig

Dødsdato: 	 16.09.1941 Ved Greenock i Skottland. Ble kremert i England og senere begravet på Bekkelaget kirkegård i Oslo

Alder ved død: 	 44

Håkon Thorstein Thorsteinsen
Navn: 	 Håkon Thorstein Thorsteinsen

Fødselsdato: 	 18.2.1909

Fødested: 	 Ås, men bodde i Frogn

Foreldre: 	 Thorvald Thorstensen, f. i Ås 1.12.1872 og Marie Andersson, f. i Sverige 8.10.1876

Utdannelse: 	 Fyrbøter

Sivilstand: 	 Gift i Ullensaker i 1935 med Helga Sofie, f. i Ullensaker i 1914

Barn: 	 2 barn

Beskrivelse av død: 	 Norsk soldat og omkom på nøytralitetsvakt, som motormann på P/S Eidsvold, da skipet ble torpedert av flaggskipet for den tyske invasjonsarmadaen mot Narvik, jageren "Wilhelm Heidkamp" og senket på sekunder i Ofotfjorden utenfor Narvik under beskytning fra de tyske sjøstridskreftene, samtidig som armadaen trengte seg forbi denne første hindringen og deretter også senket søsterskipet P/S Norge, på vei inn til Narvik havn 9. april 1940

Dødsdato: 	 09.04.1940 Ved Narvik. 175 mann gikk ned, bare seks av dem overlevde. HTT ble aldri funnet

Alder ved død: 	 31

Anders Tiedemansen
Navn: 	 Anders Tiedemansen

Fødselsdato: 	 9.9.1927

Fødested: 	 Drøbak. Bodde i Hagenbakken 5 i Drøbak

Foreldre:

Utdannelse: 	 Skolegutt

Sivilstand: 	 Barn

Barn: 	 Ingen

Beskrivelse av død: 	 Tilfeldig sivil som omkom i en trafikkulykke, etter å ha blitt påkjørt av en tysk lastebil i krysset Kirkegaten - Niels Carlsens gate (utenfor Hospitalet) den 22. oktober 1940

Dødsdato: 	 22.10.1940 Ved Hospitalet i Drøbak. Begravd på Drøbak kirkegård, hvor graven fortsatt står rett syd for hovedinngangen til kirka

Alder ved død: 	 13

Ole Tornes
Navn: 	 Ole Tornes

Fødselsdato: 	 12.3.1922

Fødested: 	 Bud i Møre og Romsdal

Foreldre: 	 Knut Tornes f. i Bud 17.1.1890 og Olga Gule f. i Fræna 6.11.1874

Utdannelse: 	 Matros. Foreldrene skriver; "Ole var en evnerik gutt, som gjerne ville få masse skolegang, men da hjemmet ikke greide å skaffe det, seilte han ut får å tjene penger selv, så han kunne fortsette sin skolegang senere. Vi signer hans minne."

Sivilstand: 	 Ugift

Barn: 	 Ingen barn

Beskrivelse av død: 	 Tilfeldig sivilist og ble som den første sivile drept sammen med en av mannskapet i innenriksfart på frakteskuta M/S Sørland like sør for Drøbak, som feilaktig ble beskutt av de tyske sjøstridskreftene når disse var på flukt ut av fjorden, fra Oscarsborg festning like etter kampen i Drøbaksundet 9. april 1940

Dødsdato: 	 09.04.1940 Ved Skiphelle i Frogn og ble aldri hentet ut av vraket og ligger den dag i dag begravet i fjæra ved familien Salvesens steinhus like sør for Skiphellebukta. Oles eldre bror Kåre ble drept i kystfart i tysk flyangrep utenfor Englands kyst på dagen et år senere 9. april 1941

Alder ved død: 	 18

Johan Eivind Olsen Tro
Navn: 	 Johan Eivind Olsen Tro

Fødselsdato: 	 28.1.1897

Fødested: 	 Tjøtta, Helgeland i Nordland, men bodde i Drøbak

Foreldre: 	 Ole-Jørgen Johansen Tro og Kristine Pedersdo f. 1.5.1868, begge fra Tjøtta

Utdannelse: 	 Los og kystskipper- og styrmannsskole. Arbeidet som styrmann og skipsfører, kystlosing i Drøbak.

Sivilstand: 	 Gift i Moss kirke 25.10.1926 med Ebba Henrichsen, f. i Moss 19.3.1898, og bodde etter krigen i Villaveien i Drøbak

Barn: 	 Ingen

Beskrivelse av død: 	 Sivilist og omkom på jobb som styrmann eller skipsfører, da D/S Havbris gikk i innenriksfart og grunnstøtte ved Kristiansand i storm 27. januar 1945

Dødsdato: 	 27.01.1945 Ved Ulveskjærene ved Kristiansand

Alder ved død: 	 47

Hans Gunnar Valberg
Navn: 	 Hans Gunnar Valberg

Fødselsdato: 	 17.11.1917

Fødested: 	 Drøbak

Foreldre: 	 Sjømann Anders Georg Wahlberg, f. i Drøbak i 1893 og Gudrun Hansen f. i Vestre Aker i 1893

Utdannelse: 	 Anleggsarbeider og båtbygger

Sivilstand: 	 Ugift, men forlovet

Barn: 	 1 barn

Beskrivelse av død: 	 Sivilist feilaktig arrestert av tyskerne for sabotasje av sitt arbeid som båtbygger på Ørlandet. Årsaken var at han knuste spisebrakka i sinne og frustrasjon da han fikk avslag nok en gang på sin søknad om å få reise hjem til sin tuberkolose syke forlovede. Ble så ført til Trondheim, hvor han tragisk nok ble overlatt til Rinnan-banden. Etter hardt forhør og tortur ble han kastet ut på gaten for å dø. Han ble plukket opp av en taxi og kjørt til Trondheim sykehus, hvor han døde av skadene 17. januar 1943

Dødsdato: 	 17.01.1943 I Trondheim

Alder ved død: 	 25

Alexander Dugan Ugland
Navn: 	 Alexander Dugan Ugland

Fødselsdato: 	 12.11.1915

Fødested: 	 Arendal

Foreldre: 	 Dispasjør Nils Falster Ugland, f. i Arendal 30.5.1874 og Margit Henriksen f. i Grimstad 24.9.1875

Utdannelse: 	 Fosikringsmann. Foretok i 1931-32 en sjøtur som dekksgutt på S/S Simla, Wilhelmsen rederi, og seilte i 14 måneder på Østen. Artium 1935 og Treider Handelsskole 1937. Arbeidede som ansatt i forsikringsaksjeselskapet Norsk Alliance, Oslo 1937-38, ansatt i A/S Assuranceforeningen "Gard", Arendal, 1.1.1939 - juli 1940. Siste faste bopel i landet var i Arendal

Sivilstand: 	 Gift i fangenskap i Slottskapellet på Akershus 21.2.1942 med Elsa Westrum, f. i Arendal 13.3.1919

Barn: 	 Ingen

Beskrivelse av død: 	 Motstandsmann forlot Arendal 28.7.1941 i seilbåten «Good Hope» sammen med 5 kamerater for å flykte til England. Ble dessverre oppbragt et par dager senere av tysk kystvaktskip, ført så til Kristiansand S og innsatt i Kretsfengslet. Senere ført til Møllergaten 19 i Oslo. Dømt til døden ved marinekrigsrett 10.2.1942, og overført til Akershus. Ble skutt sammen med 3 av kameratene på Håøya 16. mars 1942

Dødsdato: 	 16.03.1942 På Håøya i Frogn. Opprinnelig begravet på avretningsstedet, men funnet rett etter frigjøringen, identifisert av prof. Waaler ved rettsmedisinsk institutt, bisatt i det nye krematorium i Oslo kl 15:45 den 14.6.1945 og asken senere nedsatt i familiegravsted på Arendal kirkegård. Hans brødre Jens og Salve Ugland omkom også under krigen

Alder ved død: 	 26

Jens Conrad Westerby
Navn: 	 Jens Conrad Westerby

Fødselsdato: 	 7.8.1906

Fødested: 	 Drøbak og bodde i Osloveien, rett ved Torget.

Foreldre: 	 Sigurd A. Westerby, f. 12.2.1882 og Lina Pettersen, f. 31.12.1877, død 14.4.1947 i Drøbak. Faren omkom til sjøs ved forlis med M/S "Bob" i 1928, var ved dåpen i Amerika. Anmerkning i kirkeboken; tre kvinnelige faddere.

Utdannelse: 	 Fyrbøter. Seilte som fyrbøter og Donkimann på norsk handelsskip under krigen. Da krigen brøt ut var han med D/S "Bruse" for Fred Olsen

Sivilstand: 	 Gift i Drøbak 24.9.1935 med Oline Haslerud, f. i Stange 24.6.1910

Barn: 	 2 barn

Beskrivelse av død 	 Krigsseiler og omkom i utenriksfart på D/S Atle Jarl. Skipet gikk fra 1942 mest i britisk kystfart og Westerby døde av Gulsott på et hospital i England den 21. mars 1943

Dødsdato: 	 21.03.1943 I England

Alder ved død: 	 36

Paul Christiaan Winnemuller
Navn: 	 Paul Christiaan Winnemuller

Fødselsdato: 	 17.2.1917

Fødested: 	 Haag, i Nederland

Foreldre: 	 Jacobus Winnemuller og Christina van Steen

Utdannelse: 	 Bankfunksjonær. I 1938 var Paul påmønstret damptankskipet Dordrecht fra rederiet Van Ommeren i Rotterdom. Paul var egentlig bankfunksjonær av yrke. I 1939 brøt han ensidig arbeidsavtalen med Van Ommeren, fra England. Paul fikk tillatelse til å reise til Tyskland, under påskudd av at han kunne få en bedre betalt stilling i Hannover.

Sivilstand: 	 Ugift, men forlovet 14.1.1942 med Edith

Barn 	 Ingen

Beskrivelse av død: 	 Motstandsmann arrestert sammen med flere kamerater av Kriegsmarine på Sunmørskysten julen 1940 og fengslet for fluktforsøk til England. Overført 4. mai 1941 til Møllergata 19 og 25. november 1941 til Grini leir. 27. januar 1942 overført til Akershus og dømt til døden for virksomhet til fordel for fienden, og i forbindelse med tyveriet av en motorbåt. Ble skutt sammen med en av kameratene på Håøya 25. februar 1942

Dødsdato: 	 25.02.1942 På Håøya i Frogn. Opprinnelig begravet på avretningsstedet, men funnet rett etter frigjøringen, identifisert av prof. Waaler ved rettsmedisinsk institutt, bisatt i det nye krematorium i Oslo 26. juni 1945. Urnen ble til slutt, 12. august 1947, mottatt av L. F. Carriere i avdelingen for administrative saker i Den Haag, og ikke mye senere ble den overlevert til moren, og sannsynligvis gravlagt i Nederland i 1945

Alder ved død: 	 25

Lars Henry Aas
Navn: 	 Lars Henry Aas

Fødselsdato: 	 21.7.1912

Fødested: 	 Drøbak

Foreldre: 	 Fürer på Oscarsborg Anders L. Aas f. 1.5.1874 og Bertha Aas f. i Hurum 29.7.1888

Utdannelse: 	 Ekspeditør på Vinmonopolet

Sivilstand: 	 Ugift

Barn: 	 Ingen

Beskrivelse av død: 	 Norsk soldat og omkom på nøytralitetsvakt ved Luftvernbatteriet i Horten den 10.10.1939. Etter denne dagen ble det utført iherdig sokning og funnet likene av to av de tre marinesoldater som var saknet

Dødsdato: 	 10.10.1939 I Horten. Begravd på Drøbak kirkegård 24.10.1939

Alder ved død: 	 27